b'\n_START_ARTICLE_\nDumbldoro kariauna\n_START_SECTION_\nIstorija\n_START_PARAGRAPH_\nPenktojoje serijos knygoje \xe2\x80\x9eHaris Poteris ir Fenikso brolija\xe2\x80\x9c istorijos vingis pakrypsta tokia linkme, kad pagrindin\xc4\x97 burtinink\xc5\xb3 bendruomen\xc4\x97s valdytoja, Magijos ministerija, kategori\xc5\xa1kai neigia ir i\xc5\xa1juokia Hario Poterio kalbas apie Voldemorto sugr\xc4\xaf\xc5\xbeim\xc4\x85. Jos sprendimu patvirtinta nauja kandidat\xc5\xabr\xc4\x85 \xc4\xaf Hogvartso apsigynimo nuo juodosios magijos mokytoj\xc4\x85 Dolores\xc4\x85 Ambrid\xc5\xbe, kuri atsisak\xc4\x97 mokinius mokyti prakti\xc5\xa1k\xc5\xb3 magijos panaudojimo pamok\xc5\xb3. Hermionos \xc4\xaekyr\xc4\x97l\xc4\x97s iniciatyva suburta draugija savo mokytoju i\xc5\xa1sirenka Har\xc4\xaf, o savo pavadinim\xc4\x85 \xe2\x80\x9eDumbldoro kariauna\xe2\x80\x9c pasirenka kaip protest\xc4\x85 prie\xc5\xa1 ministerij\xc4\x85 (tam \xc4\xaftak\xc4\x85 padar\xc4\x97 Fenikso brolijoje nuolat vykusios kalbos apie Voldemorto atkuriamos kariuomen\xc4\x97s gr\xc4\x97sm\xc4\x99). _NEWLINE_Penktojoje dalyje \xc4\xafkurtos draugijos dalis (Haris, Hermiona, D\xc5\xbein\xc4\x97, Luna, Nevilis, Ronis) susikov\xc4\x97 su Mirties valgytojais Magijos ministerijoje, paslap\xc4\x8di\xc5\xb3 departamente. _NEWLINE_Septintoje dalyje \xe2\x80\x9eHaris Poteris ir Mirties relikvijos\xe2\x80\x9c \xc5\xa1i draugija, vadovaujama D\xc5\xbein\xc4\x97s, Lunos ir Nevilis, lik\xc4\x99 mokytis Hogvartse net ir po Magijos ministerijos \xc5\xbelugimo, k\xc4\x97l\xc4\x97 nemalonumus naujajam direktoriui Severui Sneipui ir taip skatino mokyklos bendruomen\xc4\x99 nepaklusti Voldemortui. Taip pat vykstant m\xc5\xab\xc5\xa1iui d\xc4\x97l Hogvartso, \xc5\xa1ios draugijos nariai lieka ginti mokyklos ir Hario.\n_START_SECTION_\nNevilis Nev\xc4\x97k\xc5\xa1la\n_START_PARAGRAPH_\nNevilis Nev\xc4\x97k\xc5\xa1la (1980\xc2\xa0m. liepos 30 d.)\xc2\xa0\xe2\x80\x93 Hario Poterio knyg\xc5\xb3 veik\xc4\x97jas. Nevilis Nev\xc4\x97k\xc5\xa1la gim\xc4\x97 1980 metais liepos 30 dien\xc4\x85 Alicijai ir Frenkui Nev\xc4\x97k\xc5\xa1loms, garsiems aurorams. Tais pa\xc4\x8diais metais, jo t\xc4\x97vai buvo kankinti kerais Mirties valgytoj\xc5\xb3 Belatriks, Rudolfo ir Rabatso Lenstreind\xc5\xbe\xc5\xb3 bei Bar\xc4\x8dio Susitrauk\xc4\x97lio Jaunesniojo._NEWLINE_Penktaisiais mokymosi Hogvartse metais, Nevilis tapo \xe2\x80\x9eDumbldoro kariaunos\xe2\x80\x9c nariu ir kovojo su Mirties valgytojais Magijos ministerijoje, Paslap\xc4\x8di\xc5\xb3 departamente._NEWLINE_Septintaisiais mokslo metais, jis tapo Dumbldoro kariaunos vadu (u\xc5\xbe tai buvo kankinamas Alektos ir Amiko Kerous\xc5\xb3). Jis sunaikino \xc5\xa1e\xc5\xa1t\xc4\x85j\xc4\xaf Voldemorto horokrus\xc4\x85 - gyvat\xc4\x99 Nad\xc5\xbein\xc4\x99, nukirsdamas jai galv\xc4\x85 Grifo kardu. _NEWLINE_Pra\xc4\x97jus devyniolikai met\xc5\xb3 po Hogvartso baigimo, Nevilis tapo herbologijos mokytoju Hogvartse.\n_START_SECTION_\nD\xc5\xbein\xc4\x97 Vizli\n_START_PARAGRAPH_\nD\xc5\xbein\xc4\x97 Vizli yra J. K. Rowling Hario Poterio knyg\xc5\xb3 serijos veik\xc4\x97ja. Viena i\xc5\xa1 septyni\xc5\xb3 Art\xc5\xabro ir Mol\xc4\x97s Vizli\xc5\xb3 \xc5\xa1eimos at\xc5\xbeal\xc5\xb3. Ji jauniausia ir be to vienintel\xc4\x97 dukra \xc5\xa1ioje \xc5\xa1eimoje._NEWLINE_Antrojoje knygoje \xe2\x80\x9eHaris Poteris ir paslap\xc4\x8di\xc5\xb3 kambarys\xe2\x80\x9c ji tapo Voldemorto palikto horokruso auka, kai pastarojo praeities \xc5\xa1e\xc5\xa1\xc4\x97lis j\xc4\x85 siek\xc4\x97 u\xc5\xbevaldyti nor\xc4\x97damas \xc4\xafsigauti \xc4\xaf paslap\xc4\x8di\xc5\xb3 kambar\xc4\xaf, o paskui ir nu\xc5\xbeudyti.\n_START_SECTION_\nLuna Geranor\xc4\x97\n_START_PARAGRAPH_\nLuna Geranor\xc4\x97\xc2\xa0\xe2\x80\x93 fiktyvi J. K. Rowling knyg\xc5\xb3 serijos apie Har\xc4\xaf Poter\xc4\xaf veik\xc4\x97ja. Pirm\xc4\x85 kart\xc4\x85 \xc5\xa1i veik\xc4\x97ja pamin\xc4\x97ta penktojoje J. K. Rowling knygoje, kurioje ji apib\xc5\xabdinama kaip ne\xc4\xafprasto gro\xc5\xbeio mergait\xc4\x97, turinti ilgus, \xc5\xa1viesius, ne\xc5\xa1varius, juosmen\xc4\xaf siekian\xc4\x8dius bei i\xc5\xa1sidraikiusius plaukus ir svajing\xc4\x85 i\xc5\xa1rai\xc5\xa1k\xc4\x85 veide._NEWLINE_Penktoje knygoje ji tapo \xc4\xafkurtos draugijos nare, jos t\xc4\x97vo leid\xc5\xbeiamame \xc5\xbeurnale Priekabininkas buvo i\xc5\xa1spausdintas interviu su Hariu, bei pad\xc4\x97jo Hariui \xc4\xafsigauti \xc4\xaf Magijos ministerij\xc4\x85._NEWLINE_Septintoje knygoje ji minima kaip viena i\xc5\xa1 pasiprie\xc5\xa1inimo Voldemortui Hogvartse  vadovi\xc5\xb3.'